Priedas Nr. 1

ELEKTROMOBILIO PIRKIMO
TECHNINĖ SPECIFIKACIJA

1. Bendra informacija 
1.1. UAB Marijampolės apskrities atliekų tvarkymo centras (toliau – Užsakovas), naudodamasis projekto „Netaršių transporto priemonių įsigijimo viešajam sektoriui skatinimas“ skiriama dotacija, perka elektromobilį, atitinkantį šioje techninėje specifikacijoje keliamus reikalavimus.
1.2. Elektromobilį Užsakovas iš Tiekėjo turi atsiimti per ne ilgesnį nei  24 darbo dienų laikotarpį nuo Sutarties pasirašymo dienos.
1.3. Elektromobilis turi būti perduodamas kartu su visa su juo susijusia technine-eksploatacine dokumentacija ir perdavimo ir priėmimo aktu. Perduodamam elektromobiliui turi būti atliktos registravimo procedūros ir techninė apžiūra kompetentingose institucijose (AB Regitra).
2. Techniniai reikalavimai prekei 
2.1. Būtina užpildyti lentelės 3 stulpelį nurodant siūlomo elektromobilio (toliau - prekė) gamintoją, markę, modelį, modifikaciją (jei yra) ir kitas reikalaujamas reikšmes. Įrodant siūlomos prekės atitiktį techninės specifikacijos reikalavimams, pateikiami gamintojo ar jo oficialaus / įgalioto atstovo dokumentai (techninės specifikacijos, katalogų, bukletų kopijos, atitinkamą (-us) techninės specifikacijos reikalavimą (-us) patvirtinanti (-čios) momentinė (-ės) ekrano kopija (-os) (angl. print screen) (tokiu atveju momentinėje ekrano kopijoje (print screen'e) turi būti matoma informacija, kad kopija padaryta iš gamintojo ar jo oficialaus / įgalioto atstovo tinklalapio ir turi būti aiškiai pažymėta (-os) konkreti (-čios) vieta (-os), kurioje (-iose) yra reikalaujamą (-as) prekės charakteristiką (-as) patvirtinanti informacija. Momentinė ekrano kopija (angl. print screen) turi būti aiškiai įskaitoma.) ir pan.) lietuvių arba anglų kalba. Tiekėjas techninės specifikacijos lentelės 4 stulpelyje (eilutėse, kurios nėra užbrauktos brūkšniu) turi nurodyti konkrečias vietas (puslapi, pastraipą, punktą ar pan.), kuriose yra reikalaujamas prekės charakteristikas patvirtinanti informacija, arba šias vietas aiškiai pažymėti dokumentuose. Tuo atveju, jeigu siūlomos prekės gamintojo ar jo oficialaus / įgalioto atstovo dokumentacijoje nėra reikalaujamas prekės charakteristikas patvirtinančios informacijos, tiekėjas privalo pateikti siūlomos prekės gamintojo (arba jo oficialaus/įgalioto atstovo*) (tiekėjo deklaracija nėra lygiavertis dokumentas) raštiškus patvirtinimus (pvz., prekės gamintojo arba jo oficialaus / įgalioto atstovo prekės atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius trečiųjų asmenų (oficialių institucijų) dokumentus (informaciją) (pvz., elektromobilio registracijos liudijimo kopiją ar pan.), kad perkančioji organizacija galėtų įsitikinti siūlomos prekės atitiktimi nustatytiems reikalavimams (išskyrus reikalavimus, kurių atitikimas tikrinamas prekės perdavimo metu). Kaip prekės atitikties techninėje specifikacijoje nustatytiems reikalavimams įrodymas gali būti pateikta gamintojo arba jo oficialaus / įgalioto atstovo pasirašyta užpildyta techninė specifikacija. Jeigu teikiami elektromobilio gamintojo oficialaus / įgalioto atstovo dokumentai ir elektromobilio oficialaus / įgalioto atstovo internetiniame puslapyje nėra informacijos, kad jis yra oficialus / įgaliotas siūlomo elektromobilio gamintojo atstovas, kartu turi būti pateikiami ir elektromobilio gamintojo įgaliojimą atstovauti gamintoją patvirtinantys dokumentai, suteikiantys teisę oficialiam / įgaliotam atstovui atstovauti gamintojui, t. y. atlikti veiksmus, dėl kurių yra teikiami oficialaus / įgalioto atstovo patikslinimai, paaiškinimai ir (ar) dokumentai, pvz., gamintojo suteikta teisė aiškinti automobilio technines ir eksploatacines savybes (techninius parametrus) tuo atveju, jei jis teikia jų patikslinimą, paaiškinimą. 


2.2. Jeigu tas pats prekės modelis turi modifikacijos, kurių charakteristikos skiriasi, turi būti aiškiai detalizuota, kuris prekės modelis ir modifikacija yra siūlomas (nurodant konkretų prekės modelį, kodą, modifikaciją ar pan.). 
2.3. Jei iš techninėje specifikacijoje pateiktų duomenų (reikalavimų) būtų galima daryti prielaidą apie konkrečius prekių modelius ar šaltinius, konkrečius technologinius procesus ar prekių ženklus, patentus, tipus, standartus, sertifikatus, konkrečią kilmę ar gamybą, laikoma, kad jie yra tik orientaciniai ir tiekėjai gali siūlyti lygiavertes (lygiavertiškumą privalo įrodyti tiekėjas), ne prastesnių parametrų ir kokybės prekes.

	Eil. Nr.
	Reikalavimai prekei

	1
	2

	1.
	Elektromobilio gamintojas, markė, modelis, modifikacija (jei yra)

	2.
	Elektromobilis turi būti naujas, 
neeksploatuotas, pagamintas 
ne anksčiau kaip prieš 12 mėn. 
iki pasiūlymo pateikimo 
termino pabaigos

	3.
	Elektromobilio klasė:
Ml klasės (pagal Valstybinės 
kelių transporto inspekcijos 
prie Susisiekimo ministerijos 
viršininko 2008 m. gruodžio 2 
d. įsakyme Nr. 2B-479 „Dėl 
Motorinių transporto 
priemonių ir jų priekabų 
kategorijų ir klasių pagal 
konstrukciją reikalavimų 
patvirtinimo")

	4.
	Elektromobilio spalva turi būti tamsi, pavyzdžiui: juoda, tamsiai pilka, tamsiai mėlyna, tamsiai žalia arba tamsiai ruda.

	5.
	Elektromobiliui suteikiama ne 
mažiau kaip 5 metų 	
eksploatacijos arba ne mažiau 
kaip 100 000 km ridos 
gamintojo garantija 	
(priklausomai nuo to, kuris 
pasibaigs pirmiau). 	

	6.
	Bendras kėbulo ilgis: 
ne mažiau kaip 4300 mm

	7.
	Elektromobilyje turi būti 
automatinė pavarų dėžė

	8.
	Elektromobilyje sėdimų vietų 
skaičius: ne mažiau kaip 5 
(įskaitant vairuotoją)

	9.
	Elektromobilyje turi būti šilumos siurblys. Šilumos siurblio sistema šildo salono orą naudodama mažiau energijos nei įprastiniai aukštos įtampos šildytuvai ir užtikrina didesnį nuvažiuojamą atstumą.

	10.
	Elektromobilio variklis 100 
proc. elektrinis

	11.
	Elektromobilio elektrinio variklio galia ne mažesnė kaip 200 kW

	12.
	Elektromobilio bagažinės talpa (tūris) ne mažiau kaip 450 l

	13.
	Gamintojo deklaruojamas nuvažiuojamas elektra diapazonas/atstumas (ne mieste) (pagal WLTP) – ne mažiau kaip 500 km
(ekonominio naudingumo vertinimo kriterijus (T1)

	14.
	Gamintojo deklaruojamas vidutinis elektros energijos suvartojimas (pagal WLTP) ne daugiau kaip 20 kWh/100 km
(ekonominio naudingumo vertinimo kriterijus (T2)

	15.
	Elektromobilio aukštos įtampos akumuliatoriui suteikiama ne mažiau kaip 8 metų eksploatacijos arba ne mažiau kaip 150 000 km ridos gamintojo garantija (priklausomai nuo to, kuris pasibaigs pirmiau).

	16.
	Elektromobilyje turi būti adaptyvioji kruizo kontrolė

	17.
	Elektromobilis turi būti su LED priekiniais šviesos diodų žibintais

	18.
	Elektromobilyje turi būti „VIRTUAL PEDAL“ – elektra valdomas bagažinės dangtis, atidarymas / uždarymas kojos judesiu.





3. Kiti privalomi reikalavimai prekei (tikrinami prekės perdavimo metu) 
3.1. Elektromobilis privalo būti sukomplektuotas taip, kad jį būtų galima be papildomų priemonių eksploatuoti Lietuvos Respublikoje. Kartu su elektromobiliu turi būti pateikiamas teisės aktais nustatytus reikalavimus atitinkantis gesintuvas/ai, pirmosios pagalbos rinkinys, avarinio sustojimo ženklas ir liemenė su šviesą atspindinčiais elementais. 
3.2. Elektromobilis turi būti perduodamas su dviem užvedimo rakteliais. 
3.3. Elektromobilio vairas turi būti kairėje pusėje. 
3.4. Elektromobilio durų skaičius - ne mažiau kaip 4 durys; 
3.5. Elektromobilyje turi būti įrengta oro kondicionavimo arba klimato kontrolės sistema; 
3.6. Elektromobilyje turi būti gamyklinė galinio vaizdo kamera, parkavimo sistema elektromobilio gale ir priekyje; 
3.7. Elektromobilyje turi būti elektrine pavara valdomi priekinių durų langai ir elektra valdomi ir šildomi išoriniai veidrodžiai;
3.8. Elektromobilyje turi būti įrengtas centrinis visų durelių užraktas; 	 
3.9. Elektromobilyje turi būti išimami guminiai kilimėliai;
3.10. Elektromobilyje turi būti įrengti greito ir standartinio įkrovimo lizdai; 
3.11. Elektromobilyje turi būti radijo imtuvas, įrengta navigacinė sistema arba įdiegta gamyklinė multimedija, palaikanti ,,Apple CarPlay" ir ,,Android Auto" arba joms lygiavertes sąsajas, valdoma iš mobiliojo telefono belaidžiu ryšiu; 
3.12. Elektromobilyje sėdynių apmušalai turi būti iš tamsesnio atspalvio (pvz., pilkos spalvos) audinio; 
3.13. Elektromobilio komplektacijoje turi būti įkrovimo kabelis, tinkantis prisijungti prie viešųjų įkrovimo stotelių tinklų (Type 2 antgalis) ir įkrovimo kabelis, skirtas prijungimui prie namų elektros tinklo kištukinio lizdo; 
3.14. Elektromobilio vidinė įkrovimo galia, ne mažesnė kaip 11 kW; 
3.15. Elektromobilyje turi būti įrengtas gamyklinis energiją tausojantis šiluminis siurblys, skirtas ridos atsargos optimizavimui; 
3.16. Elektromobilyje turi būti atsarginis ratas arba defektą patyrusiai padangai remontuoti skirtas remonto komplektas; 
3.17. Elektromobilis turi būti draustas Transporto priemonių valdytojų civilinės atsakomybės privalomuoju draudimu ne trumpesniam nei 12 mėnesių laikotarpiui, galiojančiu Lietuvos Respublikoje ir visose kitose žalios kortelės sistemos šalyse, išskyrus Rusijos Federaciją ir Baltarusijos Respubliką. 
3.18. Elektromobilis turi būti perduodamas su sumontuotu 4-ių žieminių padangų komplektu.
3.19. Elektromobilyje turi būti įrengta saugos signalizacija;
3.20. Tiekėjas raštu turi nurodyti siūlomą (-us) elektromobilio techninio aptarnavimo centrą (-us), kuriame (-iuose) turi būti atliekamas garantinis elektromobilio techninis aptarnavimas, priežiūra ir /ar remontas. Nurodytas (-i) elektromobilio techninio aptarnavimo centras (-ai) turi būti Kauno mieste, 0 jeigu jis (jie) yra ne Kauno mieste, elektromobilį garantiniam aptarnavimui, priežiūrai ir/ar remontui savo sąskaita turi nugabenti ir grąžinti Tiekėjas. 
3.21. Tiekėjas garantiniu laikotarpiu turi nemokamai konsultuoti Pirkėją elektromobilio eksploatavimo klausimais telefonu, elektroniniu paštu.

